《竹炉三首 其二》
明代·盛颙

一片龙团一勺泉，石分新火趁炉煎。绿云擘破先春后，玉杵敲残午夜前。

仙液尝来欲飞越，寒涛听处不成眠。这回唤醒闲风月，可卜归田乐事全。

作者简介：（1418—1492）常州府无锡人，字时望。景泰二年进士。授御史。以劾曹吉祥出知束鹿。为立九则法，除徭役不均之弊。郊有隙地，邻邑民聚居成市，号“清官店”。成化间累迁陕西左布政使，时多边警，又值歉收，颙为经划，馈饷无缺，军民得安。后以左副都御史巡抚山东，推行荒政，民赖以生。